CELEX: 62018TA0361
Language: el
Date: 2019-11-05 00:00:00
Title: Υπόθεση T-361/18: Απόφαση του Γενικού Δικαστηρίου της 5ης Νοεμβρίου 2019 – APEDA κατά EUIPO – Burraq Travel & Tours General Tourism Office (SIR BASMATI RICE) (Σήμα της Ευρωπαϊκής Ένωσης – Διαδικασία κηρύξεως ακυρότητας – Εικονιστικό σήμα της Ευρωπαϊκής Ένωσης SIR BASMATI RICE – Απόλυτος λόγος απαραδέκτου – Περιγραφικός χαρακτήρας – Άρθρο 7, παράγραφος 1, στοιχείο γ', του κανονισμού (ΕΕ) 2017/1001)

23.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 432/41
            
         
      Απόφαση του Γενικού Δικαστηρίου της 5ης Νοεμβρίου 2019 – APEDA κατά EUIPO – Burraq Travel & Tours General Tourism Office (SIR BASMATI RICE)
      (Υπόθεση T-361/18) (1)
      
      (Σήμα της Ευρωπαϊκής Ένωσης - Διαδικασία κηρύξεως ακυρότητας - Εικονιστικό σήμα της Ευρωπαϊκής Ένωσης SIR BASMATI RICE - Απόλυτος λόγος απαραδέκτου - Περιγραφικός χαρακτήρας - Άρθρο 7, παράγραφος 1, στοιχείο γ', του κανονισμού (ΕΕ) 2017/1001)
      (2019/C 432/47)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Agricultural and Processed Food Products Export Development Authority (APEDA) (Νέο Δελχί, Ινδία) (εκπρόσωπος: Ν. Δοντάς, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: M. Capostagno, J. Ivanauskas και H. O’Neill)
      
         Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Burraq Travel & Tours General Tourism Office SA (Αθήνα, Ελλάδα)
      
         Αντικείμενο
      
      Προσφυγή κατά της αποφάσεως του δευτέρου τμήματος προσφυγών του EUIPO της 22ας Μαρτίου 2018 (υπόθεση R 90/2017-2), σχετικά με διαδικασία κηρύξεως ακυρότητας μεταξύ APEDA και Burraq Travel & Tours General Tourism Office.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Ακυρώνει το σημείο 3 του διατακτικού της αποφάσεως του δευτέρου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 22ας Μαρτίου 2018 (υπόθεση R 90/2017-2), σχετικά με διαδικασία κηρύξεως ακυρότητας μεταξύ της Agricultural and Processed Food Products Export Development Authority (APEDA) και της Burraq Travel & Tours General Tourism Office SA, στον βαθμό που απορρίπτει το αίτημα να κηρυχθεί άκυρο το εικονιστικό σήμα της Ευρωπαϊκής Ένωσης SIR BASMATI RICE για τα προϊόντα των κλάσεων 30, 31 και 33 κατά την έννοια του Διακανονισμού της Νίκαιας, της 15ης Ιουνίου 1957, για τη διεθνή ταξινόμηση των προϊόντων και των υπηρεσιών με σκοπό την καταχώριση σημάτων, της 15ης Ιουνίου 1957, όπως έχει αναθεωρηθεί και τροποποιηθεί, εκτός του «σάγου» και του «[ωμού] τεχνητού ρυζιού» της κλάσεως 30.
                  
               
            
                  2)
               
               
                  
                     Απορρίπτει την προσφυγή κατά τα λοιπά.
                  
               
            
                  3)
               
               
                  
                     Καταδικάζει το EUIPO στα δικαστικά έξοδα, συμπεριλαμβανομένων των εξόδων της διαδικασίας ενώπιον του τμήματος προσφυγών.
                  
               
            
         (1)  EE C 276 της 6.8.2018.